બીજે વર્ષે જ્યારે ઈંગ્લેંડે ટેસ્ટ સિરીઝ માટે ઓસ્ટ્રેલિયાની ટુર કરી ત્યારે અખબાર જગતે તેને “એશિઝ પાછી મેળવવાની સફર” તરીકે ઓળખાવી. જોકે આ નામની ટ્રોફી જેવું કશું જ નહોતું. આ જ સિરીઝ દરમ્યાન મેલબોર્નની કેટલીક મહીલાઓએ ઈંગ્લેંડના કેપ્ટન (Ivo Bligh) ને એક સ્ટમ્પની બેલ(‘ચકલી’) બાળીને તેની રાખ એક નાની ટેરાકોટાની ટ્રોફીમાં ભરીને ભેટ આપી જે એશિઝ (રાખ) તરીકે ઓળખાવા લાગી. આ ટ્રોફી એ જ એશિઝ. પણ હકીકત એ છે કે એ ઓરિજનલ ટ્રોફી ક્યારેય સત્તાવાર રીતે ટ્રોફી તરીકે સ્વિકારાઈ જ નથી. તે હંમેશા આઈવો બ્લાઈને મળેલી વ્યક્તિગત ભેટ જ ગણાય છે. ઉપરાંત તે હંમેશા લોર્ડઝના મેલબોર્ન ક્રિકેટ ક્લબના મ્યૂઝિયમમાં રાખી મૂકાય છે. ૧૯૯૮-૯૯થી આ એશિઝની ગ્લાસ ક્રીસ્ટલની પ્રતિકૃતિ ટેસ્ટ સિરીઝના વિજેતાઓને અપાય છે.